A4-0088/94

Ψήφισμα για την ανακοίνωση της Επιτροπής που αφορά σχέδιο ψηφίσματος του Συμβουλίου σχετικά με την ευρωπαϊκή συμμετοχή στην ανάπτυξη παγκόσμιου δορυφορικού συστήματος πλοήγησης

Το Ευρωπαϊκό Κοινοβούλιο,

- έχοντας υπόψη τους τίτλους ΧΙΙΙ, XV και XVI της Συνθήκης E.K.,

- έχοντας υπόψη την ανακοίνωση της Επιτροπής που αφορά σχέδιο ψηφίσματος του Συμβουλίου σχετικά με την ευρωπαϊκή συμμετοχή στην ανάπτυξη παγκόσμιου δορυφορικού συστήματος πλοήγησης (COM(94)0248 - C4-0034/94),

- έχοντας υπόψη την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο με τίτλο «Η Ευρωπαϊκή Κοινότητα και το Διάστημα: Προκλήσεις, δυνατότητες και καινούργιες δράσεις» (COM(92)0360),

- έχοντας υπόψη την πρόταση απόφασης του Συμβουλίου και του Κοινοβουλίου για τις κοινοτικές κατευθυντήριες γραμμές για την ανάπτυξη διευρωπαϊκού δικτύου μεταφορών, και ειδικότερα το άρθρο 24 για τη δορυφορική πλοήγηση (COM(94)0106 - C4-0001/94) ((EE C 220 της 8.8.1994, σ. 1)),

- έχοντας υπόψη το ψήφισμα του Συμβουλίου για την τηλεματική στον τομέα των μεταφορών, που εγκρίθηκε κατά τη σύνοδο του Συμβουλίου Μεταφορών της 24ης Οκτωβρίου 1994 ((ΕΕ C 309 της 5.11.1994, σ. 1)),

- έχοντας υπόψη τα προηγούμενα ψηφίσματά του της 25ης Απριλίου 1979 ((EE C 127 της 21.5.1979, σ. 42)) περί συμμετοχής της Κοινότητας στη διαστημική έρευνα, της 17ης Σεπτεμβρίου 1981 ((ΕΕ C 260 της 12.10.1981, σ. 102)) για την ευρωπαϊκή διαστημική πολιτική, της 17ης Ιουνίου 1987 ((EE C 190 της 20.7.1987, σ. 78)) για ευρωπαϊκή διαστημική πολιτική, της 22ας Οκτωβρίου 1991 ((EE C 305 της 25.11.1991, σ. 26)) για μία ευρωπαϊκή διαστημική πολιτική, της 6ης Μαΐου 1994 ((EE C 205 της 25.7.1994, σ. 467)) για την Κοινότητα και το διάστημα και της 27ης Σεπτεμβρίου 1994 ((EE C 305 της 31.10.1994, σ. 24)) για τον έλεγχο της εναέριας κυκλοφορίας στην Ευρώπη,

- έχοντας υπόψη την έκθεση της Επιτροπής Μεταφορών και Τουρισμού και τις γνωμοδοτήσεις της Επιτροπής Προϋπολογισμών, της Επιτροπής Οικονομικής, Νομισματικής και Βιομηχανικής Πολιτικής και της Επιτροπής Ενέργειας, Έρευνας και Τεχνολογίας (Α4-0088/94),

Α. υπογραμμίζοντας την αυξημένη σημασία της διαστημικής τεχνολογίας και των μη στρατιωτικών εφαρμογών της, καθώς και τη συνεχή τεχνολογική πρόοδο σ' αυτούς και τους παρεμφερείς τομείς,

Β. επιμένοντας ότι η Ευρώπη δεν θα πρέπει να μείνει πίσω στην ανάπτυξη των τεχνολογικών δυνατοτήτων που έχουν ζωτική σημασία για την οικονομική της ανάπτυξη, την κοινωνική και πολιτιστική της εξέλιξη, την ειρήνη και την προστασία του περιβάλλοντος,

Γ. θεωρώντας ότι η εξεύρεση του ακριβούς στίγματος με δορυφορικό σύστημα είναι ένα νέο φαινόμενο που θα επαναστατικοποιήσει πολλές εργασίες για τον προσδιορισμό του στίγματος, την πλοήγηση, δημιουργώντας αγορές για νέο εξοπλισμό και υπηρεσίες και καταργώντας βαθμηδόν υποδομές των οποίων η χρήση και συντήρηση έχει καταστεί πολύ δαπανηρή,

Δ. εφιστώντας την προσοχή στην ανάγκη να υπάρξει μια συνεπής και συνεκτική ευρωπαϊκή στρατηγική στον τομέα αυτό που ασφαλώς απαιτεί δράσεις σε επίπεδο Ένωσης για το συντονισμό προγραμμάτων που αναλαμβάνουν ο Ευρωπαϊκός Οργανισμός Διαστήματος, τα κράτη μέλη, διαστημικοί οργανισμοί και η βιομηχανία,

1. χαιρετίζει την πρωτοβουλία της Επιτροπής να προωθήσει τη συμμετοχή της Ευρωπαϊκής Ένωσης στα υφιστάμενα δορυφορικά συστήματα πλοήγησης με στενή συνεργασία και συντονισμό των δράσεων με την EUROCONTROL, τον Ευρωπαϊκό Οργανισμό Διαστήματος, τους ευρωπαίους επιχειρηματίες στον τομέα των τηλεπικοινωνιών, τα κράτη μέλη και τη βιομηχανία[semigr ]

2. υπογραμμίζει ότι η Ευρώπη θα πρέπει να συμβαδίσει στο επόμενο βήμα εγκατάστασης του δικτύου με βάση τους δορυφόρους INMARSAT III που θα συμπληρώσει τα υπάρχοντα συστήματα, καλύπτοντας τους τομείς της ασφάλειας, της διαθεσιμότητας και της ακρίβειας που απαιτούνται για τους μη στρατιωτικούς χρήστες στην Ευρώπη (ΠΔΣΠ 1)[semigr ]

3. υπογραμμίζει την αναγκαιότητα και τη μείζονα σημασία της ανάπτυξης ενός εντελώς μη στρατιωτικού πολυλειτουργικού συστήματος που θα αποτελέσει τμήμα του διευρωπαϊκού μεταφορικού και τηλεπικοινωνιακού δικτύου και θα ανταποκρίνεται στις απαιτήσεις της βιομηχανίας και των χρηστών ανά την Ευρώπη (ΠΣΔΠ 2)[semigr ]

4. επισημαίνει ότι η απαιτούμενη έρευνα έχει ήδη περιληφθεί στο τέταρτο ερευνητικό πρόγραμμα πλαίσιο και καλεί την Επιτροπή να προτείνει, σε μεταγενέστερο στάδιο, δεσμευτικό πλαίσιο για τον καθορισμό μιας ευρωπαϊκής διαστημικής βιομηχανίας και τις εφαρμογές της ευρωπαϊκής διαστημικής βιομηχανίας στην εναέρια, οδική και θαλάσσια πλοήγηση, καθώς και στον τομέα των τηλεπικοινωνιών, της περιβαλλοντικής προστασίας και της γεωργίας[semigr ]

5. επαναλαμβάνει την πρότασή του για τη δημιουργία ενός Ευρωπαϊκού Συμβουλίου Διαστήματος, που θα συσταθεί από την Επιτροπή σε συνεργασία με τους αρμόδιους οργανισμούς, και που θα διασφαλίζει την κοινή εφαρμογή, το συντονισμό και τη συνοχή των ευρωπαϊκών διαστημικών προγραμμάτων και θεωρεί την πρόταση για δημιουργία μιας ομάδας συντονισμού ως το πρώτο στάδιο για την επίτευξη του στόχου αυτού[semigr ]

6. εφιστά την προσοχή της Επιτροπής στην ανάγκη να συμμετάσχουν στην εν λόγω ομάδα συντονισμού όλα τα ενδιαφερόμενα μέρη στα κράτη μέλη, ούτως ώστε να συμπεριληφθούν τα πλέον πρόσφατα πορίσματα της έρευνας και να ληφθούν δεόντως υπόψη όλες οι απαιτήσεις των χρηστών[semigr ]

7. χαιρετίζει, στο πλαίσιο αυτό, την πρόταση της Επιτροπής να διαπραγματευθεί μια τέτοια συμφωνία με τον ΕΟΔ προκειμένου να υπάρξει στενότερος συντονισμός των ερευνητικών σχεδίων και των μελετών σκοπιμότητας[semigr ] υπογραμμίζει ωστόσο την ανάγκη να διατηρήσει η Επιτροπή την πολιτική και στρατηγική διεύθυνση[semigr ]

8. καλεί την Επιτροπή να υποβάλει έκθεση σχετικά με την πρόοδο που επετεύχθη όσον αφορά την ευρωπαϊκή συμμετοχή στα δορυφορικά συστήματα πλοήγησης και το συντονισμό με τον Ευρωπαϊκό Οργανισμό Διαστήματος καθώς και τους άλλους συναφείς οργανισμούς, όπως επίσης και για το αποτέλεσμα των διαπραγματεύσεων με τις Ηνωμένες Πολιτείες και τη Ρωσία στους τομείς αυτούς[semigr ]

9. καλεί την Επιτροπή να θεσπίσει, με βάση το προτεινόμενο πρόγραμμα συντονισμού των ερευνών, μια ευρωπαϊκή στρατηγική για τη δορυφορική πλοήγηση, με στόχο να παρασχεθεί πρόσβαση στους δεκταποκριτές από τους διεθνείς δορυφόρους πλοήγησης INMARSAT III, και να παρασχεθεί επαγγελματική κατάρτιση στον τομέα της διαστημικής τεχνολογίας σε κοινοτικό επίπεδο[semigr ]

10. αναθέτει στον Πρόεδρό του να διαβιβάσει το ψήφισμα αυτό στο Συμβούλιο και την Επιτροπή.